
Parlamentul  României

Camera  Deputaţilor
Comisia pentru Sănătate şi Familie
                Nr. 28/898/ 28 noiembrie 2001 

A V I Z 

asupra propunerii legislative privind protecţia

copiilor în materia adopţiei internaţionale


Cu adresa nr.373  din 8 octombrie 2001, în conformitate cu prevederile art.89 din Regulamentul Camerei Deputaţilor, Comisia pentru sănătate şi familie a fost sesizată pentru dezbaterea şi avizarea propunerii legislative privind protecţia copiilor în materia adopţiei internaţionale.


În urma dezbaterilor care au avut loc în şedinţa din 28.11.2001, Comisia pentru sănătate şi familie a hotărât avizarea favorabilă a propunerii legislative cu următoarele amendamente:
1. Art.16 alin.(3) lit.b)

Se propune să se reformuleze astfel:

b) certificatul medical privind starea de sănătate a copilului, eliberat de unitatea sanitară în  evidenţa căreia se află copilul.

Motivare:  Pentru respectarea legislaţiei sanitare în vigoare.

2. Art.26.
Se propune adăugarea, în finalul textului, a sintagmei “, pe perioada mandatului”.

Motivare:  Pentru îmbunătăţirea clarităţii textului.

3. Art.29.
Se propune să se elimine.

Motivare: Aceste atribuţii nu sunt prevăzute în Legea nr.94/1992 privind organizarea şi funcţionarea Curţii de Conturi, care este lege organică.

4. Art.30 alin.(1)
Se propune să se elimine.

Motivare: Pentru a se asigura controlul documentelor şi al procedurilor deja efectuate.

